James Bond i hemmelig tjeneste

James Bond i hemmelig tjeneste (originaltittel: On Her Majesty's Secret Service) er en britisk action-film fra 1969 som omhandler den kjente britiske agenten James Bond. Han spilles for første og eneste gang av George Lazenby, mens motspilleren er Telly Savalas. Regi er ved Peter R. Hunt. 

Dette er den 6. Bond-filmen.

Handling
James Bond redder en kvinne fra stranden når hun forsøker å begå selvmord ved drukning, og han møter henne senere igjen i et kasino. Kvinnen heter Teresa "Tracy" di Vicenzo, inviterer Bond til hotell-rommet for å takke ham, men når Bond kommer dit blir han angrepet av en uidentifisert mann. Etter angrepet vender Bond tilbake til sitt eget rom og finner Tracy der. Hun påstår at hun var uvitende om at angriperen var. Neste morgen blir Bond kidnappet av flere menn, inkludert den mannen han kjempet mot kvelden før. De tar ham med til Marc-Ange Draco, lederen for den kriminelle gruppen Unione Corse. Draco avslører at Tracy er hans eneste datter, og forteller Bond om datterens fortid.

Draco tilbyr Bond en million britiske pund dersom han går med på å gifte seg med henne. Bond nekter, men går med på å fortsette romantikken med Tracy, så lenge Draco hjelper ham med å spore opp Ernst Stavro Blofeld - sjefen for SPECTRE. Agent 007 har vært på jakt etter forbryter-organisasjonen Spectres øverste leder Blofeld (spilt av Telly Savalas) i to år før dette. Han finner ham omsider som leder for en klinikk i de sveitsiske alper. Her har Blofeld etablert et forskningsinstitutt hvor de bor tolv unge kvinner. Men Bond oppdager at kvinnene går inn i en søvn-indusert hypnotisk tilstand hvor Blofeld hjernevasker dem. Han planlegger en skremmende form for bakteriologisk krigføring som kan true hele menneskeheten.

Om filmen
Filmen var en av de filmene som spilte inn mest penger i 1969.

I rollene
George Lazenby .... James Bond
Diana Rigg .... Tracy di Vicenzo 
Telly Savalas .... Ernst Stavro Blofeld
Gabriele Ferzetti .... Marc-Ange Draco
Ilse Steppat .... Irma Bunt
Bernard Lee .... M
Lois Maxwell .... Miss Moneypenny
George Baker .... Sir Hilary Bray
Desmond Llewelyn ..... Q
Angela Scoular .... Ruby Bartlett
Catherine Schell .... Nancy

Referanser

Eksterne lenker 
 

Britiske actionfilmer
James Bond-filmer
Filmer fra 1969
Engelskspråklige filmer
Filmer lagt til Sveits